कोटा. स्टूडेंट्स की संख्या के लिहाज से देश की सबसे बड़ी इंजीनियरिंग एंट्रेंस परीक्षा जेईई मेन्स में मंगलवार रात तक दस लाख 85 हजार स्टूडेंट्स ऑनलाइन आवेदन कर चुके हैं। उधर, सीबीएसई की जेईई मेन्स यूनिट ने फाॅर्म भरने की आखिरी तारीख को 31 दिसंबर से बढ़ाकर 11 जनवरी कर दिया है। ऐसे में इस साल अधिक स्टूडेंट्स एग्जाम में बैठेंगे।
राजस्थान भी जेईई मेन्स के आधार पर ही प्रदेश के इंजीनियरिंग कॉलेजों की सीटों को भरेगा। कुछ अन्य राज्य भी जेईई के अंकों के आधार पर एडमिशन देंगे। इस कारण यह संख्या बढ़ेगी। परीक्षा शुल्क का भुगतान 12 जनवरी तक किया जा सकेगा। भुगतान डेबिट और क्रेडिट कार्ड के साथ ही चालान के जरिए कर सकते हैं।
अब तक फाॅर्म भर चुके स्टूडेंट्स ने अपलोड की गई इमेज में कोई गलती कर दी है तो वेबसाइट पर अब एक लिंक उपलब्ध करवा दिया है। स्टूडेंट्स लिंक पर जाकर जेईई मेन्स का आवेदन क्रमांक और पासवार्ड डालकर लॉग इन कर सकता है। सही स्कैन इमेज को अपलोड कर सकता है।
27 अप्रैल को अाएगा मेन्स स्कोर
जिन स्टूडेंट्स ने ऑनलाइन एग्जाम का ऑप्शन भरा है, वे एक प्रश्न को कितनी भी बार देख सकते हैं। परीक्षा के दौरान दिए गए उत्तरों को रंगों के माध्यम से जांच भी सकते हैं। जेईई मेन्स का स्कोर 27 अप्रैल को घोषित किया जाएगा। मेन्स के टॉप 2 लाख बच्चे जेईई एडवांस के लिए क्वालीफाई करेंगे। एडवांस के आधार पर बच्चों को आईआईटी में एडमिशन दिया जाएगा। जेईई मेन्स की रैंक के आधार पर एनआईटी, ट्रिपलआईटी सहित अन्य संस्थानों में दाखिला मिलेगा।
hin_Deva hin_Deva hin_Deva awa_Deva hin_Deva